turjo4nis/wikipedia-bn-dump-20250701 huggingface dataset:
অলিভার উইলিয়ামসন

অলিভার উইলিয়ামসন একজন মার্কিন অর্থনীতিবিদ। তিনি ২০০৯ সালে অর্থনীতিতে নোবেল পুরস্কার লাভ করেন।

জীবনী 
উইলিয়ামসন ম্যাসাচুসেট্‌স ইনস্টিটিউট অফ টেকনোলজির স্লোন স্কুল অব ম্যানেজমেন্ট থেকে ১৯৫৫ সালে ম্যানেজমেন্টে ব্যাচেলর অব সায়েন্স ডিগ্রি লাভ করেন। স্ট্যানফোর্ড বিশ্ববিদ্যালয় থেকে এমবিএ ডিগ্রি লাভ করেন ১৯৬০ সালে। কার্নেগী মেলন ইউনিভার্সিটি থেকে পিএইচডি ডিগ্রি লাভ করেন ১৯৬৩ সালে। ১৯৬৫ থেকে ১৯৮৩ সাল পর্যন্ত পেন্সিলভানিয়া বিশ্ববিদ্যালয়তে শিক্ষকতা করেন। ১৯৮৩ থেকে ১৯৮৮ সাল পর্যন্ত ইয়েল বিশ্ববিদ্যালয় এ শিক্ষকতা করেন। ১৯৮৮ থেকে তিনি ইউনিভার্সিটি অব ক্যালিফোর্নিয়া, বার্কলেতে শিক্ষকতা করছেন।

তথ্যসূত্র 

স্ট্যানফোর্ড বিশ্ববিদ্যালয়ের প্রাক্তন শিক্ষার্থী
ক্যালিফোর্নিয়া বিশ্ববিদ্যালয়, বার্কলির শিক্ষক
ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
কার্নেগী মেলন বিশ্ববিদ্যালয়ের প্রাক্তন শিক্ষার্থী
পেনসিলভেনিয়া বিশ্ববিদ্যালয়ের শিক্ষক
২০শ শতাব্দীর মার্কিন অর্থনীতিবিদ
১৯৩২-এ জন্ম
২০২০-এ মৃত্যু
মার্কিন নোবেল বিজয়ী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
নোবেল বিজয়ী অর্থনীতিবিদ
ইয়েল বিশ্ববিদ্যালয়ের শিক্ষক
২০শ শতাব্দীর মার্কিন লেখক
২১শ শতাব্দীর মার্কিন অ-কল্পকাহিনী লেখক
২১শ শতাব্দীর মার্কিন অর্থনীতিবিদ
মোহাম্মদ ইউসুফ আলী

ইউসুফ আলী (জন্ম: ১৯২৩ - মৃত্যু: ১৯৯৮) স্বাধীনতার সনদ পাঠক, মুজিবনগর সরকারের ত্রাণ ও পু্নর্বাসন দপ্তরের প্রধান এবং স্বাধীন বাংলাদেশ সরকারের প্রথম শিক্ষামন্ত্রী। তিনি বাংলাদেশ ফুটবল ফেডারেশনের প্রতিষ্ঠাতা। এছাড়াও তিনি বাংলাদেশ ক্রিকেট বোর্ডের প্রতিষ্ঠাকালীন সভাপতি (১৯৭২-৭৬) ছিলেন।

জন্ম ও শিক্ষাজীবন 
ইউসুফ আলী ১৯২৩ সালে দিনাজপুরে জন্মগ্রহণ করেন।

কর্মজীবন 
পাকিস্তান আমলে ১৯৬৫ সালে তিনি এমএনএ ছিলেন। স্বাধীনতার পরে বঙ্গবন্ধু সরকার, পরবর্তী খন্দকার মোশতাক আহমেদ সরকার, জিয়াউর রহমান সরকার এবং এরশাদ সরকারসহ পর্যায়ক্রমে চারটি ভিন্ন ভিন্ন সরকারের শিক্ষা, সমাজ কল্যাণ, বস্ত্র ও ত্রাণ প্রভৃতি মন্ত্রণালয়ের মন্ত্রী হিসেবে প্রায় দশবার মন্ত্রীত্বের শপথ গ্রহণ করেন। দেশের রাজনৈতিক ইতিহাসের পাতায় এ এক বিরল দৃষ্টান্ত। ১৯৭১ সালের মুক্তিযুদ্ধের সংগঠক ও পরিচালকের ভূমিকায় দায়িত্ব সঠিকভাবে পালনের জন্য তিনি প্রশংসিত হন। ওপার রাষ্ট্রে অগণিত শরনার্থীদের ত্রাণ বিভাগের পরিচালনার ভার ছিল তারই দায়িত্বে। মুক্তিযুদ্ধের সময় ওপার রাষ্ট্রে গঠিত প্রবাসী বাংলাদেশ সরকারের স্বাধীনতা সনদ পাঠ করে অসাধারণ খ্যাতির অধিকারী হন। মুজিবনগর অস্থায়ী সরকারের মন্ত্রীগণকেও তিনিই শপথবাক্য পাঠ করান। ব্যক্তি জীবনে অত্যন্ত বিনয়ী, সাদাসিধে, মিষ্টভাষী, নিরংহকারী ও লোকপ্রিয়তার স্পর্শে মানুষের হৃদয় জয় করেন। শিক্ষামন্ত্রী থাকাকালে নশিপুরে কৃষি বিশ্ববিদ্যালয়-এর ভিত্তি স্থাপন করেন তিনি। বস্ত্রমন্ত্রী রূপে টেক্সটাইল মিল স্থাপন এবং এরশাদের আমলের মন্ত্রিত্বকালে তারই চেষ্টায় পূনর্ভবা নদীর উপর কাঞ্চন সেতু নির্মিত হয়। যে সেতুটির দাবী এলাকাবাসীর প্রায় ৫০ বছরের স্বপ্ন ছিল।

রাজনৈতিক জীবন 
ইউসুফ আলী অস্থায়ী মুজিবনগর সরকারের যুব লিগ নিয়ন্ত্রণ পরিষদের চেয়ারম্যান নিযুক্ত হন। তার আগে বাংলাদেশ গণপরিষদের স্পিকার হিসেবে মহান স্বাধীনতার সনদ পাঠ করেন এবং ভারপ্রাপ্ত রাষ্ট্রপতি ও মন্ত্রীদের শপথ বাক্য পাঠ করান। অধ্যাপক ইউসুফ আলী বাকশাল (বাংলাদেশ কৃষক শ্রমিক আওয়ামী লীগ) গঠিত হলে জাতীয় শ্রমিক লীগের প্রধান হন।বঙ্গবন্ধু শেখ মুজিবুর রহমানের মৃত্যুর পর মোশতাক সরকারের পরিকল্পনামন্ত্রী হন। পরে আওয়ামী লীগ (মিজান)-এর সাধারণ সম্পাদক হন।  অধ্যাপক ইউসুফ আলী বাংলাদেশ সরকারের অর্থমন্ত্রী হিসেবে (২০.৮.১৯৭৫ থেকে ৯.১১.১৯৭৫) পর্যন্ত দায়িত্ব পালন করেন।

পুরস্কার ও সম্মাননা

তথ্যসূত্র

বহিঃসংযোগ 
 

১৯২৩-এ জন্ম
১৯৯৮-এ মৃত্যু
বাংলাদেশী রাজনীতিবিদ
মোশতাক আহমেদের মন্ত্রিসভার সদস্য
শেখ মুজিবুর রহমানের দ্বিতীয় মন্ত্রিসভার সদস্য
বাংলাদেশ আওয়ামী লীগের রাজনীতিবিদ
দিনাজপুর জেলার ব্যক্তি
ঢাকা বিশ্ববিদ্যালয়ের প্রাক্তন শিক্ষার্থী
রাজশাহী বিশ্ববিদ্যালয়ের প্রাক্তন শিক্ষার্থী
বাংলাদেশের সংস্কৃতিমন্ত্রী
বাংলাদেশের স্বাধীনতা যুদ্ধে জড়িত ব্যক্তি
আবদুস সাত্তারের মন্ত্রিসভার সদস্য
জিয়াউর রহমানের মন্ত্রিসভার সদস্য
বাংলাদেশের গৃহায়ন ও গণপূর্তমন্ত্রী
শেখ মুজিবুর রহমানের চতুর্থ মন্ত্রিসভার সদস্য
শেখ মুজিবুর রহমানের প্রথম মন্ত্রিসভার সদস্য
বাংলাদেশের শ্রমমন্ত্রী
বাংলাদেশের পরিকল্পনামন্ত্রী
বাংলাদেশের বস্ত্রমন্ত্রী
বাংলাদেশের বস্ত্র ও পাটমন্ত্রী
বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য
বাংলাদেশ কৃষক শ্রমিক আওয়ামী লীগের কার্যনির্বাহী কমিটির সদস্য
বাংলাদেশের শিক্ষামন্ত্রী
বাংলাদেশ কৃষক শ্রমিক আওয়ামী লীগের রাজনীতিবিদ
মুজিবনগর সরকারের মন্ত্রিসভার সদস্য
বাংলাদেশী ক্রিকেট প্রশাসক
বাংলাদেশ ক্রিকেট বোর্ডের সভাপতি
উইলিয়াম ফ্রান্সিস জিওক

উইলিয়াম ফ্রান্সিস জিওক একজন মার্কিন রসায়নবিদ। তিনি ১৯৪৯ সালে রসায়নে নোবেল পুরস্কার লাভ করেন।

জীবনী 
জিওক ১৮৯৫ সালের ১২ মে জন্মগ্রহণ করেন। তিনি ইউনিভার্সিটি অব ক্যালিফোর্নিয়া, বার্কলে থেকে ১৯২০ সালে ব্যাচেলর অব সায়েন্স ডিগ্রি লাভ করেন। তিনি ১৯২২ সালে রসায়নে পিএইচডি ডিগ্রি লাভ করেন। তিনি ১৯৩৪ সালে রসায়নের পূর্ণ অধ্যাপক হন।

তথ্যসূত্র

বহিঃসংযোগ 

১৮৯৫-এ জন্ম
১৯৮২-এ মৃত্যু
নোবেল বিজয়ী রসায়নবিদ
ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
উইলার্ড গিবস অ্যাওয়ার্ড বিজয়ী
এলিয়ট ক্রেসন পদক বিজয়ী
মার্কিন ভৌত রসায়নবিদ
মার্কিন নোবেল বিজয়ী
কানাডীয় নোবেল বিজয়ী
মার্কিন যুক্তরাষ্ট্রে কানাডীয় অভিবাসী
মার্কিন ফিলোসফিক্যাল সোসাইটির সদস্য
শামীম আরা নিপা

শামিম আরা নীপা বাংলাদেশের একজন জনপ্রিয় নৃত্যশিল্পী। নৃত্য শিক্ষা প্রতিষ্ঠান ‘নৃত্যাঞ্চল’-এর অন্যতম প্রতিষ্ঠাতা।

শিক্ষাজীবন 

তিনি নৃত্যের উপর প্রথম পাঠ নেন কিশোরগঞ্জ জেলার আর্টস কাউন্সিল থেকে। পরে তিনি বুলবুল একাডেমীর ফাইন আর্টস থেকে প্রশিক্ষণ পান। পরে বিভিন্ন বিদেশী শিক্ষকদের কাছ থেকে নাচের তালিম নেয়া থেকে শুরু করে বিদেশে গিয়েও নাচ শিখে এসেছেন।

ব্যক্তিজীবন 

নব্বইয়ের দশকে একসাথে কাজ করার সুবাদে সহকর্মী নৃত্যশিল্পী হাসান ইমাম এর সাথে বিয়ে  হয় । কিন্তু পরবর্তীতে তাদের মধ্যে বিচ্ছেদ হয়ে যায় । হাসান ইমাম, ২০২০ সালের মে মাসে ঢাকায় মৃত্যুবরণ করেন । তাদের দুজনের কেউই পরবর্তীকালে নতুন করে বিয়ে বন্ধনে আবদ্ধ হননি ।

কর্মজীবন 
তিনি বাংলাদেশ টেলিভিশনের কয়েকটি নাটকেও অভিনয় করেন। তিনি দেশে ও বিদেশের বিভিন্ন অনুষ্ঠানে অংশগ্রহণ করেছেন।

পুরস্কার ও সম্মাননা 
নিপা ঢাকা বিভাগের সেরা নৃত্য শিল্পীর জন্য স্বর্ণপদক পেয়েছিলেন এবং বাংলাদেশ লোক ফোরাম, জাতীয় যুব পরিষদ এবং অন্যান্য সংস্থাগুলি কর্তৃক সেরা নৃত্যশিল্পী মনোনীত হন।
 লাক্স চ্যানেল আই পারফরম্যান্স পুরস্কার
 প্রথম আলো পুরস্কার
 বাচসাস পুরস্কার
 জর্জ হ্যারিসন পুরস্কার
 শিল্পকলায় (নৃত্যে) বিশেষ অবদানের জন্য একুশে পদক (২০১৭)

আরও দেখুন 
 ২০১৭-এর একুশে পদক বিজয়ীগণ

তথ্যসূত্র

বহিঃসংযোগ 
 নৃত্যশিল্পী শামীম আরা নিপা র সাক্ষাৎকার।

শিল্পকলায় একুশে পদক বিজয়ী
জীবিত ব্যক্তি
বাংলাদেশী মহিলা নৃত্যশিল্পী
বাংলাদেশী নৃত্যশিল্পী
একুশে পদক বিজয়ী
বাংলাদেশী নৃত্য পরিচালক
বাংলাদেশী নারী নৃত্য পরিচালক
প্যাসকেল ল্যামি

প্যাসকেল ল্যামি (; জন্ম: ৮ এপ্রিল, ১৯৪৭) বিশ্ব বাণিজ্য সংস্থার বর্তমান মহাপরিচালক, ফরাসী রাজনৈতিক উপদেষ্টা ও ব্যবসায়ী। এছাড়াও তিনি সাবেক ইউরোপীয় বাণিজ্য কমিশনার । প্যারিসভিত্তিক বুদ্ধি-বৃত্তির চর্চার কেন্দ্রস্থল হিসেবে পরিচিত নটের ইউরোপ নামীয় প্রতিষ্ঠানের অবৈতনিক সভাপতি হিসেবেও তিনি দায়িত্ব পালন করছেন।

১৩ মে, ২০০৫ তারিখে ল্যামি প্রথম বারের মতো বিশ্ববাণিজ্য সংস্থার মহাপরিচালক হিসেবে নির্বাচিত হন। এরপর ১ সেপ্টেম্বর, ২০০৫ তারিখে চার বছর মেয়াদকালের জন্যে সংস্থার দায়িত্বভার গ্রহণ করেন। পুনরায় ৩০ এপ্রিল, ২০০৯ তারিখে বিশ্ব বাণিজ্য সংস্থার সাধারণ সভায় দ্বিতীয় মেয়াদে এ দায়িত্ব পালন করে আসছেন যা ১ সেপ্টেম্বর, ২০০৯ তারিখ থেকে কার্যকর। মহাসচিবের পাশাপাশি তিনি সংস্থার বাণিজ্য আলোচনা সম্পর্কিত কমিটিতে সভাপতিরও দায়িত্ব পালন করছেন।

প্রারম্ভিক জীবন 
প্যারিসের উপকণ্ঠে হটস-ডি-সেইনের লেভালোয়েস-প্যারেট এলাকায় জন্মগ্রহণ করেন। সায়েন্সেস পো প্যারিস থেকে অর্থনীতিতে স্নাতক ডিগ্রী অর্জন করেন। এছাড়াও, ওয়ারউইক বিশ্ববিদ্যালয় থেকেও সম্মানসূচক স্নাতক ডিগ্রী লাভ করেন। এরপর সরকারি চাকুরীতে যোগ দেন। অর্থ ও বাণিজ্য মন্ত্রী জ্যাকুয়েস ডেলর্স এবং প্রধানমন্ত্রী পিয়েরে মোরয়ের অধীনে পরামর্শকের দায়িত্ব পালন করেন। ১৯৬৯ সাল থেকে তিনি ফ্রান্সের সোশ্যালিস্ট পার্টির সদস্য হিসেবে রয়েছেন।

ঢাকা বিশ্ববিদ্যালয় ও এডিনবরা বিশ্ববিদ্যালয় থেকে সম্মানসূচক ডক্টরেট ডিগ্রী লাভ করেছেন প্যাসকেল ল্যামি।

জেনেভিভ ল্যামি নাম্নী এক রমণীর পাণিগ্রহণ করেন। তাদের সংসারে তিন পুত্র সন্তান রয়েছেন। দৌড় ও সাইকেল চালনা তার প্রধান শখের বিষয়।

ইউরোপীয় কমিশনার 
১৯৮৪ সালে ডিলর্স ইউরোপীয় কমিশনের সভাপতি নিযুক্ত হলে প্যাসক্যাল ল্যামিকে শেফ দ্যো ক্যাবিনে নিযুক্ত করা হয়। এ পদে তিনি ডিলর্সের মেয়াদকালীন ১৯৯৪ সাল পর্যন্ত ছিলেন। এ সময়ে তিনি সরকারী চাকুরীজীবিদের উপর বিভিন্ন আদেশ প্রদান করে সবাইকে ব্যতিব্যস্ত রাখতেন। তখন তাকে লোহার রড হিসেবে দেখা যেতো। কেউ তাকে পাশ কাটিয়ে কিংবা তার কাজে হস্তক্ষেপ করতে পারতো না।

সংক্ষিপ্তকালের জন্য তিনি ক্রেডিট লিওনাইজে ব্যবসায়ী হিসেবে আবির্ভূত হয়েছিলেন। ব্যাংকের পুণর্গঠনে ও বেসরকারীকরণে তিনি দ্বিতীয় শীর্ষ পরিচালকের ভূমিকায় অবতীর্ণ হন। ১৯৯৯ সালে তিনি পুনরায় ইউরোপীয় কমিশনে ফিরে আসেন। কমিশনের সভাপতি রোমানো প্রদি তাকে ইউরোপীয় কমিশনের একজন কমিশনার হিসাবে নিয়োগ দেন। তার দপ্তর হয় বহির্বাণিজ্য। ২০০৪ সাল পর্যন্ত সেখানে কর্মরত ছিলেন। শক্তিশালী সরকারী চাকুরীজীবিদেরকে নিয়ন্ত্রণ করে নিজ দপ্তর পরিচালনায় তার সক্ষমতা দেখিয়েছেন।

তথ্যসূত্র

বহিঃসংযোগ

 About Pascal Lamy
 Pascal Lamy's Commissioner's profile
 Notre Europe
 "Pascal Lamy – Managing Global Expectations", The Globalist, 23 February 2006
 Pascal Lamy: Free Trade and Interdependence Help Promote Freedom – video report by Democracy Now!

|-

|-

১৯৪৭-এ জন্ম
জীবিত ব্যক্তি
বিশ্ব বাণিজ্য সংস্থার মহাপরিচালক
লিসে কার্নোর প্রাক্তন শিক্ষার্থী
ফরাসি অর্থনীতিবিদ
উইলিয়াম লিপ্‌স্কম

উইলিয়াম নান লিপ্‌স্কম একজন মার্কিন রসায়নবিদ। তিনি ১৯৭৬ সালে রসায়নে নোবেল পুরস্কার লাভ করেন।

জীবনী 
লিপ্‌স্কম ওহাইও অঙ্গরাজ্যের ক্লিভল্যান্ড শহরে জন্মগ্রহণ করেন। তিনি ১৯৪১ সালে কেন্টাকি বিশ্ববিদ্যালয় থেকে রসায়নে বিজ্ঞানে স্নাতক উপাধি অর্জন করেন। ১৯৪৬ সালে ক্যালিফোর্নিয়া ইন্সটিটিউট অফ টেকনোলজি থেকে রসায়নে পিএইচডি ডিগ্রি অর্জন করেন। ১৯৪৬ সালে মিনেসোটা বিশ্ববিদ্যালয়ে রসায়নের সহকারী অধ্যাপক হিসেবে যোগ দেন। ১৯৫০ সালে সহযোগী অধ্যাপক এবং ১৯৫৪ সালে অধ্যাপক পদে উন্নীত হন। ১৯৫৯ সালে হার্ভার্ড বিশ্ববিদ্যালয়ে রসায়নের অধ্যাপক পদে যোগ দেন এবং ১৯৬২ সালে বিভাগের প্রধান হন। ১৯৯০ সাল পর্যন্ত এখানেই কর্মরত ছিলেন।

সম্মাননা 
 সম্মানসূচক এমএ হার্ভার্ড বিশ্ববিদ্যালয়, ১৯৫৯
 সম্মানসূচক ডিএসসি কেন্টাকি বিশ্ববিদ্যালয়, ১৯৬৩
 সম্মানসূচক ডক্টরেট, মিউনিখ বিশ্ববিদ্যালয়, ১৯৭৬
 সম্মানসূচক ডিএসসি, লং আইল্যান্ড বিশ্ববিদ্যালয়, ১৯৭৭
 D. Sc. (hon.) Rutgers University, 1979
 D. Sc. (hon.) Gustavus Adolphus College, 1980
 D. Sc. (honoris causa) Marietta College, 1981
 সম্মানসূচক ডিএসসি, মায়ামি বিশ্ববিদ্যালয়, ১৯৮৩
 সম্মানসূচক ডিএসসি, ডেনভার বিশ্ববিদ্যালয়, ১৯৮৫
 সম্মানসূচক ডিএসসি, ওহাইও স্টেট ইউনিভার্সিটি, 1991
 D. Sc. (honoris causa) Translvania University 1992
 D. Sc. (honoris causa) Mahidol University, Bangkok Thailand, 2003

তথ্যসূত্র

বহিঃসংযোগ 

১৯১৯-এ জন্ম
২০১১-এ মৃত্যু
মার্কিন রসায়নবিদ
নোবেল বিজয়ী রসায়নবিদ
পিটার ডিবাই অ্যাওয়ার্ড বিজয়ী
নিউমোনিয়ায় মৃত্যু
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
মার্কিন নোবেল বিজয়ী
হার্ভার্ড বিশ্ববিদ্যালয়ের শিক্ষক
তাত্ত্বিক রসায়নবিদ
অজৈব রসায়নবিদ
রয়্যাল নেদারল্যান্ডস কলা ও বিজ্ঞান একাডেমির সদস্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
মিনেসোটা বিশ্ববিদ্যালয়ের শিক্ষক
ফকির শাহাবুদ্দীন

ফকির শাহাবুদ্দীন (জন্ম: ?, ১৯২৪ - মৃত্যু: ২৮ নভেম্বর, ১৯৮৯) বিশিষ্ট রাজনীতিবিদ ও আইনজীবী ছিলেন। তৎকালীন ব্রিটিশ ভারতের গাজীপুরের কাপাসিয়ার ঘাগুটিয়া গ্রামে তিনি জন্মগ্রহণ করেন ও ২৮ নভেম্বর, ১৯৮৯ তারিখে ঢাকায় মৃত্যুবরণ করেন। ১৯৭২ সালে গঠিত খসড়া সংবিধান প্রণয়ন কমিটির অন্যতম সদস্য ছিলেন ও বাংলাদেশের সংবিধান রচনায় উল্লেখযোগ্য ভূমিকা পালন করেন। সংবিধানের বিধি মোতাবেক ১৯৭৩ সালে গণপ্রজাতন্ত্রী বাংলাদেশ সরকারের প্রথম এটর্নি জেনারেল হিসেবে নিযুক্ত হন।

প্রারম্ভিক জীবন 

ঢাকা বিশ্ববিদ্যালয় থেকে স্নাতক সম্মান ডিগ্রীর পাশাপাশি স্নাতকোত্তর ও এল.এল.বি ডিগ্রী অর্জন করেন। ১৯৫২ সালের ফেব্রুয়ারিতে মহান ভাষা আন্দোলনে সক্রিয়ভাবে অংশগ্রহণ করেন। তৎকালীন পাকিস্তান সরকার স্থানীয় প্রশাসনের মাধ্যমে ২১শে ফেব্রুয়ারি থেকে ঢাকায় এক মাসের জন্য সভা-সমাবেশ ও মিছিল নিষিদ্ধ করে ১৪৪ ধারা জারি করে। এর পূর্বদিন অর্থাৎ ২০ ফেব্রুয়ারি রাতে ঢাকা বিশ্ববিদ্যালয়ের বিভিন্ন হলে ১৪৪ ধারা ভঙ্গ না করার সিদ্ধান্ত নিয়ে পৃথক পৃথক সভা অনুষ্ঠিত হয়। সন্ধ্যায় সলিমুল্লাহ হলে তার সভাপতিত্বে ১৪৪ ধারা ভঙ্গের সিদ্ধান্ত নেয়া হয়েছিল।

১৯৫৫ সালে হাইকোর্টে ও ১৯৫৮ সালে সুপ্রিম কোর্টে আইন ব্যবসায় যোগদান করেন। গণতন্ত্রের মানসপুত্র হিসেবে পরিচিত হোসেন শহীদ সোহ্‌রাওয়ার্দীর জুনিয়র হিসেবে প্রায় ছয় বছর আইন ব্যবসা সম্পাদন করেন। ১৯৬২ সালে পাকিস্তান বার কাউন্সিলের সদস্যরূপে নির্বাচিত হন।

রাজনৈতিক জীবন 
আওয়ামী লীগের প্রভাবশালী নেতা হিসেবে পরিচিতি ছিল তার। ১৭ ডিসেম্বর, ১৯৭০ তারিখে অনুষ্ঠিত পূর্ব পাকিস্তান প্রাদেশিক পরিষদের নির্বাচনে কাপাসিয়া এলাকা থেকে অংশগ্রহণ করেন ও সদস্যরূপে নির্বাচিত হন। ১৯৭১ সালের বাংলাদেশের স্বাধীনতা যুদ্ধেও বলিষ্ঠ ভূমিকা পালন করেন। মুজিবনগর সরকারের বিশেষ প্রতিনিধিরূপে শ্রীলঙ্কা, থাইল্যান্ড, জাপান, হংকং, সিঙ্গাপুর ও মালয়েশিয়া সফর করেন। এ সফর ছিল মূলতঃ বাংলাদেশের মহান মুক্তিযুদ্ধে জনমত গঠন করা। সেপ্টেম্বর, ১৯৭১ সালে জাতিসংঘে প্রেরিত মুজিবনগর সরকারের প্রতিনিধি দলের সদস্য সচিব ছিলেন তিনি।

তথ্যসূত্র 

বাংলা ভাষা আন্দোলনের সক্রিয় কর্মী
১৯২০-এর দশকে জন্ম
১৯৮৯-এ মৃত্যু
বাংলাদেশী আইনজীবী
মুজিবনগর সরকারের প্রতিনিধি
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশ আওয়ামী লীগের রাজনীতিবিদ
বাংলাদেশের অ্যাটর্নি জেনারেল
২০শ শতাব্দীর বাংলাদেশী আইনজীবী
২০শ শতাব্দীর পাকিস্তানি আইনজীবী
সেন্ট গ্রেগরী হাই স্কুল অ্যান্ড কলেজের প্রাক্তন শিক্ষার্থী
এইচএমভি

সানরাইজ রেকর্ডস অ্যান্ড এন্টারটেইনমেন্ট, এইচএমভি (হিজ মাস্টার্স ভয়েস), একটি ব্রিটিশ সঙ্গীত এবং বিনোদন খুচরা বিক্রেতা, বর্তমানে যুক্তরাজ্যে একচেটিয়াভাবে কাজ করছে।

১৯২১ সালে লন্ডনের অক্সফোর্ড স্ট্রিটে গ্রামোফোন কোম্পানি দ্বারা প্রথম এইচএমভি-ব্র্যান্ডের দোকান চালু হয়েছিল এবং ১৯৩০ সাল থেকে তৈরি টেলিভিশন এবং রেডিও সেটগুলির জন্যও এইচএমভি নামটি ব্যবহার করা হয়েছিল। বিশ্বের নামীদামি শিল্পীদের গান বা বাজনার রেকর্ড প্রকাশ করে খুচরা পর্যায়ে বিক্রি করাই ছিল এইচএমভির ব্যবসা। কিন্তু ইন্টারনেটের বিকাশের সঙ্গে তাল মিলিয়ে সময়মতো ব্যবসার রূপান্তর ঘটাতে ব্যর্থ হওয়ায় বাণিজ্যিকভাবে প্রতিষ্ঠানটি বেশ কয়েক বছর ধরেই সংকটের মধ্যে আছে।

লোগো 

এইচএমভির পরিচয় বহন করে থাকে লং প্লে রেকর্ড প্লেয়ারের সামনে মগ্ন হয়ে বসে থাকা একটি কুকুর।

কোম্পানির যাত্রা 
১৯২১ সালে লন্ডনের অক্সফোর্ড স্ট্রিটে একটি দোকানের মাধ্যমে যাত্রা শুরু করে এইচএমভি। ব্রিটিশ শাসনামলে ভারতীয় উপমহাদেশে কলের গান নিয়ে আসে এইচএমভি। গ্রামোফোন রেকর্ড কোম্পানি থেকে বিভিন্ন শিল্পীর লং প্লে বের হতে থাকে।

অনিশ্চয়তা 
বাজার-বিশ্লেষকেরা মতে, সংগীত ও চলচ্চিত্রের প্রায় ৭৬ শতাংশ লেনদেন এখন হয় অনলাইনে এবং ভোক্তারা হয় তা ইন্টারনেট থেকে নামিয়ে নেন, নয়তো সিডি বা ডিভিডির কার্যাদেশ দিয়ে থাকেন। আর এই অনলাইন ব্যবসায় এগিয়ে আছে আমাজন বা আই টিউন। তাই এইচএমভির পরিচালকেরা প্রশাসক নিয়োগ করছেন, যাঁরা প্রতিষ্ঠানটি বিক্রি অথবা গুটিয়ে ফেলার কাজে হাত দেবেন।

তথ্যসূত্র

বহিঃসংযোগ 

 
 HMV online store
 https://moeb.ca

১৯২১-এ ইংল্যান্ডে প্রতিষ্ঠিত
লন্ডন ভিত্তিক খুচরা কোম্পানি
যুক্তরাজ্যের খুচরা কোম্পানি
যুক্তরাজ্যের সঙ্গীত খুচরা বিক্রেতা
মার্কিন যুক্তরাষ্ট্রের বিলুপ্ত খুচরা কোম্পানি
২০১৯-এর অধিগ্রহণ ও একত্রীকরণ
কামরুদ্দীন আহমদ

কামরুদ্দীন আহমদ (৮ সেপ্টেম্বর ১৯১২ - ৬ ফেব্রুয়ারি ১৯৮২) বিশিষ্ট লেখক, রাজনীতিবিদ ও কূটনীতিবিদ হিসেবে সুপরিচিত ব্যক্তিত্ব ছিলেন। বাংলা ভাষা আন্দোলনের অন্যতম সংগঠক ও সর্বদলীয় রাষ্ট্রভাষা সংগ্রাম পরিষদের অন্যতম সদস্য ছিলেন। ১৯৬০-এর দশকে শেখ মুজিবুর রহমানের নেতৃত্বে পূর্ব বাংলায় যে বাঙালি জাতীয়তাবাদী আন্দোলনের সৃষ্টি হয়, তার একজন তাত্ত্বিক হিসেবেও তিনি চিহ্নিত হয়ে আছেন।

প্রারম্ভিক জীবন 
কামরুদ্দীন আহমেদ ৮ সেপ্টেম্বর ১৯১২ সালে ব্রিটিশ ভারতের পূর্ব বাংলার মুন্সীগঞ্জের শ্রীনগরের ষোলঘর গ্রামে জন্মগ্রহণ করেন।। ১৯২৯ সালে বরিশাল জিলা স্কুল থেকে ম্যাট্রিক পাশ করেন। অতঃপর ১৯৩১ সালে বরিশালের বি.এম কলেজ থেকে আই.এ পাশ করে ১৯৩৪ সালে ঢাকা বিশ্ববিদ্যালয়ে ইংরেজি বিষয়ে স্নাতক সম্মান শ্রেণীতে ভর্তি হন। ১৯৩৪ সালে বি.এ অনার্স ও ১৯৩৫ সালে এম.এ (ইংরেজি)সহ ১৯৪৪ সালে আইন পাস করেন।

কর্মজীবনের শুরুতে ঢাকার আরমানিটোলা স্কুলে শিক্ষকতা করতেন।

রাজনৈতিক জীবন 
প্রথম জীবনে পাকিস্তান আন্দোলনের একজন উৎসাহী কর্মী হিসেবে গণ্য হতেন। ১৪ আগস্ট, ১৯৪৭ সালে পাকিস্তান প্রতিষ্ঠার পর শাসক দল মুসলিম লীগের গণ-বিরোধী কার্যকলাপে বীতশ্রদ্ধ হয়ে উক্ত সংগঠনের সঙ্গে সম্পর্ক ছেদ করেন। পরবর্তীকালে বাংলা ভাষা আন্দোলনে সক্রিয়ভাবে অংশগ্রহণ করেন। সেইসূত্রে ১৯৪৮ ও ১৯৫২ সালে সর্বদলীয় রাষ্ট্রভাষা সংগ্রাম পরিষদের অন্যতম সদস্য ছিলেন। রাষ্ট্রভাষা আন্দোলন এবং পরবর্তীকালে বিভিন্ন আন্দোলনে কখনো প্রকাশ্যে, কখনো গোপনে থেকে নিজ দায়িত্ব পালন করেন।

১৯৫৪ সালে আওয়ামী লীগে যোগদান করেন ও ১৯৫৫ সালে দলের কেন্দ্রীয় কমিটির সদস্য নির্বাচিত হন তিনি। ১৯৫৭ সালে রাজনীতি ত্যাগ করে কূটনীতিকের দায়িত্বভার গ্রহণ করেন। ১৯৫৭-১৯৫৮ সাল পর্যন্ত কলকাতায় পাকিস্তানের ডেপুটি হাই কমিশনার হিসেবে যোগদান করেন। ১৯৫৮ থেকে ১৯৬১ সাল পর্যন্ত বার্মায় পাকিস্তানের রাষ্ট্রদূত ছিলেন। ১৯৬২ সালের পর থেকে আইন ব্যবসায় মনোনিবেশ ঘটান। ১৯৭১ সালে বাংলাদেশের মহান মুক্তিযুদ্ধ চলাকালে অক্টোবর মাসে পাকিস্তান হানাদার বাহিনী কর্তৃক গ্রেফতার বরণ করেন ও ১৭ ডিসেম্বর, ১৯৭১ তারিখে মুক্তিলাভ করেন। ট্রেড ইউনিয়ন ফেডারেশনের সাধারণ সম্পাদক ও ১৯৭৬-১৯৭৮ সাল পর্যন্ত এশিয়াটিক সোসাইটির সভাপতি ছিলেন।

রচনাসমগ্র 
কামরুদ্দীন আহমদের বাংলাদেশের রাজনীতি ও সমাজ-সম্পর্কীত চিন্তা-ভাবনার বিশ্লেষণমূলক গ্রন্থগুলো বিশিষ্টতা অর্জন করেছে। তিনি অনেকগুলো গ্রন্থ প্রকাশ করেছেন। প্রকাশিত গ্রন্থগুলো হচ্ছে:
 পূর্ব বাংলার সমাজ ও রাজনীতি (১৯৭৬)
 বাংলার মধ্যবিত্তের আত্মবিকাশ (১ম ও ২য় খণ্ড)
 স্বাধীন বাংলার অভ্যুদয় এবং অতঃপর (১৯৮২)
 বাংলার এক মধ্যবিত্তের আত্মকাহিনী
 এ সোশাল হিস্টোরি অফ বেঙ্গল (বাংলার একটি সামাজিক ইতিহাস) (১৯৭৫)
 এ সোশ-পলিটিক্যাল হিস্টোরি অফ বেঙ্গল অ্যান্ড দ্য বার্থ অফ বাংলাদেশ (বাংলার একটি সামাজিক-রাজনৈতিক ইতিহাস ও বাংলাদেশের জন্ম)

মৃত্যু 
৬ ফেব্রুয়ারি ১৯৮২ সালে তিনি ঢাকায় মৃত্যুবরণ করেন।

তথ্যসূত্র

বহিঃসংযোগ
 

১৯১২-এ জন্ম
১৯৮২-এ মৃত্যু
বাংলা ভাষা আন্দোলনের সক্রিয় কর্মী
বাংলাদেশী পুরুষ লেখক
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশী আইনজীবী
বাংলাদেশী রাজনীতিবিদ
বাংলাদেশী কূটনীতিবিদ
মুক্তিবাহিনীর কর্মকর্তা
বরিশাল জিলা স্কুলের প্রাক্তন শিক্ষার্থী
পাকিস্তানি রাজনীতিবিদ
মিয়ানমারে পাকিস্তানের রাষ্ট্রদূত
এলিয়াস জেমস কোরি

ইলিয়াস জেমস কোরে (ইংরেজি: Elias James Corey) একজন মার্কিন জৈব রসায়নবিদ। তিনি ১৯৯০ সালে রসায়নে নোবেল পুরস্কার লাভ করেন।

জীবনী 
জেমস কোরে ম্যাসাচুসেটসে জন্মগ্রহণ করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে রসায়নে ১৯৪৮ সালে ব্যাচেলর্স এবং ১৯৫১ সালে পিএইচডি ডিগ্রি অর্জন করেন। ওই বছরই তিনি ইউনিভার্সিটি অফ ইলিনয় অ্যাট আর্বানা-শ্যাম্পেইন এ যোগদান করেন। ১৯৫৩ সালে তিনি সহকারী অধ্যাপক এবং ১৯৫৬ সালে পূর্ণ অধ্যাপক পদে উন্নীত হন। ১৯৫৯ সালে তিনি হার্ভার্ড বিশ্ববিদ্যালয় এর রসায়নের অধ্যাপক পদে যোগদান করেন। ১৯৬৫ সালে এই বিভাগের চেয়ারম্যান হন।

সম্মানসূচক ডিগ্রি 
 সম্মানসূচক ডিএসসি, স্টেট ইউনিভার্সিটি অব নিউ ইয়র্ক, ২০০৫
 সম্মানসূচক ডিএসসি, কেমব্রিজ বিশ্ববিদ্যালয়, ২০০০
 National Chung Cheng UniversityD.Sc.1999
 University of AlicanteD.h.c.1999
 সম্মানসূচক ডিএসসি, টেক্সাস এ অ্যান্ড এম ইউনিভার্সিটি, ১৯৯৭
 সম্মানসূচক ডিএসসি, বোস্টন কলেজ, ১৯৯৩
 সম্মানসূচক ডিএসসি, আরিজোনা বিশ্ববিদ্যালয়, ১৯৯১
 Rennselaer Polytechnic InstituteD.Sc.1991
 Hookaido UniversityLL.D.1990
 Merrimack CollegeD.Sc.1990
 সম্মানসূচক পিএইচডি, হেলসিঙ্কি বিশ্ববিদ্যালয়, ১৯৯০
 Kenyon CollegeD.Sc.1989
 সম্মানসূচক ডিএসসি, ইউনিভার্সিটি অফ ইলিনয় অ্যাট আর্বানা-শ্যাম্পেইন, ১৯৮৫
 University of LiegeD.Sc.1985
 সম্মানসূচক ডিএসসি, অক্সফোর্ড বিশ্ববিদ্যালয়, ১৯৮২
 Colby CollegeD.Sc.1977
 Hofstra UniversityD.Sc.1974
 সম্মানসূচক ডিএসসি, শিকাগো বিশ্ববিদ্যালয়, ১৯৬৮
 সম্মানসূচক এমএ, হার্ভার্ড বিশ্ববিদ্যালয়, ১৯৫৯

তথ্যসূত্র

বহিঃসংযোগ 
 Compiled Works of E.J. Corey at Harvard  
 Compiled Works of E.J. Corey 
 Elias James Corey
 Elias James Corey Nobel Lecture (PDF)

১৯২৮-এ জন্ম
জীবিত ব্যক্তি
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
মার্কিন রসায়নবিদ
জৈব রসায়নবিদ
লেভান্টাইন-গ্রিক অর্থডক্স খ্রিস্টান বংশদ্ভুত মার্কিন মানুষ
লেভান্টাইন-গ্রিক অর্থডক্স খ্রিস্টান বংশদ্ভুত মানুষ
লেবানীয় বংশোদ্ভূত মার্কিন ব্যক্তি
নোবেল বিজয়ী রসায়নবিদ
মার্কিন নোবেল বিজয়ী
হার্ভার্ড বিশ্ববিদ্যালয়ের শিক্ষক
রসায়নের উলফ প্রাইজ প্রাপক
ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
ন্যাশনাল মেডেল অফ সাইন্স বিজয়ী
রয়েল সোসাইটির বিদেশি সদস্য
ইউনিভার্সিটি অব ইলিনয় অ্যাট আর্বানা-শ্যাম্পেইনের শিক্ষক
মেথুয়েন, ম্যাসাচুসেটস থেকে মানুষ
গুগেনহাইম গবেষণা বৃত্তিধারী
উইলার্ড গিবস অ্যাওয়ার্ড বিজয়ী
প্রিস্টলি পদক বিজয়ী
রসায়নে ওল্ফ পুরস্কার বিজয়ী
লিনাস পাউলিং অ্যাওয়ার্ড বিজয়ী
জাপান প্রাইজ বিজয়ী
বার্লোর চক্র

বার্লোর চক্র হচ্ছে সদৃশমেরু - বিশিষ্ট মোটরের গোড়ার দিকের উৎপাদন (early demonstration), যা ইংরেজ গণিতবিদ এবং পদার্থবিজ্ঞানী পিটার বার্লো১৮২২ সালে পদার্থবিজ্ঞানী ফ্লেমিংএর বাম হস্ত নিয়মের ওপর ভর করে  নকশা এবং নির্মাণ করেন।

বার্লোর চক্র 

তড়িৎপ্রবাহের ওপর চুম্বকের ক্রিয়া বার্লোর চক্রের সাহায্যে দেখানো যায়। এই যন্ত্রে অনেকগুলি লম্বা লম্বা দাঁতবিশিষ্ট তামার পাতের একটি চক্র R (rim) থাকে। চক্রটি অনুভূমিক অক্ষের চারিদিকে ঘুরতে পারে। XY ধাতব দন্ডের সাহায্যে চক্রটি এমনভাবে রাখা হয়, যেন ঘোরার সময় এটার প্রতিটি দাঁত নিচের কাঠের পাটাতনের ওপর সরু লম্বা গর্ত M -এর মধ্যে রাখা পারদ স্পর্শ করে যায়। একটি শক্তিশালী অশ্বখুরাকৃতি চুম্বক (NS) কাঠের পাটাতনের ওপর এমনভাবে রাখা থাকে যেন পারদপূর্ণ গর্তটি চুম্বকের দুই মেরুর মাঝে থাকে। এখন চক্র এবং পারদকে S1 এবং S2 স্ক্রু -এর সাহায্যে যথাক্রমে একটি ব্যাটারির দুই মেরুর সঙ্গে যুক্ত করলে বর্তনীতে তড়িৎপ্রবাহ হবে এবং দেখা যাবে চক্রটি ঘুরছে। ।

বহিঃসংযোগ 

 বার্লোর চক্র - Interactive Java Tutorial ন্যাশনাল হাই ম্যাগনেটিক ফিল্ড ল্যাবরেটরি
 5H40.50 বার্লোর চক্র

তথ্যসূত্র 

বৈদ্যুতিক মোটর
কাঁদানে গ্যাস

টিয়ার গ্যাস বা কাঁদানে গ্যাস () এর অন্য নাম(ক্লোরোপিকরিন) কয়েক ধরনের রাসায়নিক যৌগের একীভূত নামকরণ। প্রকৃতপক্ষে এটি কোন গ্যাস নয়। মিহি গুড়ো পাউডার কিংবা তরলের অতি ক্ষুদ্রকণার সমষ্টি নিয়ে এ গ্যাস গঠিত। গুড়োয় ক্ষারজাতীয় রাসায়নিক পদার্থের উপস্থিতি রয়েছে। এর প্রভাবে চোখে প্রচণ্ড জ্বালা-যন্ত্রণার উপস্থিতি ঘটায়। সাময়িকভাবে টিয়ার গ্যাসের প্রভাবে সর্বোচ্চ ৪৫ মিনিট পর্যন্ত চোখ অন্ধত্বের পর্যায়ে উপনীত হয়।
অন্যতম রাসায়নিক অস্ত্র হিসেবে পরিচিত টিয়ার গ্যাসের প্রভাবে মনুষ্য চক্ষুর কর্নিয়ার স্নায়ুগুলো আক্রান্ত হয়। এরফলে অঝোর ধারায় কান্না, ব্যথা, এমনকি অন্ধ হয়ে যাবারও সমূহ সম্ভাবনা থাকে। ওসি, সিএস, সিআর, সিএন বা ফিনাসিল ক্লোরাইড, ননিভ্যামাইড, ব্রোমোয়াসিটন, জাইলিল ব্রোমিড, পেঁয়াজ থেকে সংগৃহীত সাইন-প্রোপ্যানেথিয়াল-এস-অক্সাইড যৌগের সম্বন্বয়ে টিয়ার গ্যাস তৈরী করা হয়।

ব্যবহার 
১৯১৪ সালে জাইলিল ব্রোমাইড জনপ্রিয় টিয়ার গ্যাসের উপাদানরূপে ব্যবহৃত হতো। প্রথম বিশ্বযুদ্ধেও এর প্রয়োগ হয়েছে। অশ্রুনিঃসারক উপাদানই পুলিশ বাহিনীতে প্রায়শঃই দেখা যায়। এ গ্যাস সাধারণতঃ আইন-শৃঙ্খলা রক্ষায় নিয়োজিত পুলিশ কর্তৃক দাঙ্গা নিয়ন্ত্রণ, বিক্ষুদ্ধ জনতাকে ছত্রভঙ্গের জন্যে ব্যবহার করে থাকে। ফিনাসিল ক্লোরাইড এবং সিএস গ্যাস দুটিকে প্রায়শঃই কাঁদানে গ্যাসে ব্যবহার করতে দেখা যায়। পিপার স্প্রে আরেক ধরনের রাসায়নিক উপাদান যা বর্তমানে টিয়ার গ্যাসের স্থান দখল করছে। ফিনল্যান্ড, অস্ট্রেলিয়া এবং যুক্তরাষ্ট্রের ন্যায় কিছু কিছু দেশে মেস নামীয় উপাদান ব্যবহার করতে দেখা যায় যা সিএনের সমতুল্য এবং আত্মরক্ষামূলক অস্ত্র হিসেবে বিবেচ্য। জাইলিল ব্রোমাইড, সিএন এবং সিএস প্রাচীনতম উপাদান। কিন্তু সিএসের ব্যবহার বৈশ্বিক পরিমণ্ডলে বিস্তৃত।

বেশ কয়েকটি আন্তর্জাতিক চুক্তির প্রেক্ষাপটে অন্যান্য রাসায়নিক অস্ত্রের ন্যায় কাঁদানে গ্যাসের ব্যবহারও নিষিদ্ধ ঘোষণা করা হয়েছে। এপ্রেক্ষিতে অধিকাংশ দেশ সাক্ষরও করেছে। কিন্তু পুলিশ বাহিনী ও বেসরকারী প্রতিষ্ঠানে আত্মরক্ষামূলক কর্মকাণ্ডে এ নিষেধাজ্ঞা বলবৎযোগ্য নয়। সামরিক বাহিনীতে গ্যাসের মুখোশ পরিধান করে অনুশীলন কর্মকাণ্ডেসহ দাঙ্গা নিয়ন্ত্রণে ব্যবহার করা হয়।

তথ্যসূত্র

আরও পড়ুন 
 BBC information about CS gas
 How to combat CS gas  at eco-action.org
 Brone et al (2008)

অশ্রুসংক্রান্ত নিযুক্তক
রাসায়নিক নিরাপত্তা
অমারাত্মক অস্ত্র
রাসায়নিক অস্ত্র
অ-প্রাণঘাতী অস্ত্র
এসএ টিভি

এসএ টিভি একটি উপগ্রহ-ভিত্তিক বাংলা ভাষার টেলিভিশন চ্যানেল। এটির স্টুডিও ঢাকায়। ১৯ জানুয়ারি ২০১৩ সালে ঢাকার আর্মি স্টেডিয়ামে চ্যানেলটির উদ্বোধনী অনুষ্ঠান আয়োজন করা হয়।

অনুষ্ঠানসমূহ 
 এসএ লাইভ স্টুডিও
 গহীনের গান
 গ্লিটার্জ
 দিস মর্নিং
 বাংলাদেশী আইডল
 বাংলাদেশী আইডল জুনিয়র
 ইউসুফ জুলেখা (টিভি ধারাবাহিক)
 ক্রুসেড (টিভি ধারাবাহিক)
 আসহাবে কাহফ (টিভি ধারাবাহিক)
 মুহাম্মাদ (সা) দ্যা ফাইনাল লিগ্যাসি
 কর্পোরেট আইকন
 ফিল্ম ফ্যাক্টরি
 হাইট অব ফ্যাশন।
 ইনসাইড টিউন।

আরও দেখুন 
 বাংলাদেশ টেলিভিশন
 এটিএন বাংলা
 বাংলাদেশের টেলিভিশন কেন্দ্রের তালিকা

তথ্যসূত্র

বহিঃসংযোগ 
 অফিসিয়াল ওয়েবসাইট

বাংলাদেশের টেলিভিশন চ্যানেল
২০১৩-এ প্রতিষ্ঠিত টেলিভিশন চ্যানেল ও স্টেশন
ঢাকার গণমাধ্যম
২০১৩-এ বাংলাদেশে প্রতিষ্ঠিত